b'\n_START_ARTICLE_\nBen Webster\n_START_SECTION_\nLiv og virke\n_START_PARAGRAPH_\nP\xc3\xa5 30-tallet spilte han tidlig i hjembyens orkestre som \xc2\xabThe Young Family Band\xc2\xbb med blant annet Lester Young (1930), samt \xc2\xabBlanche Calloway and her Joy Boys\xc2\xbb (1931). Med Bennie Moten ble han kjent gjennom soloer p\xc3\xa5 Lafayette og Moten Swing (1931\xe2\x80\x9333). Derp\xc3\xa5 spilte han med Andy Kirk (1933). Etter flytting til New York City, spilte han med Cab Calloway, Fletcher Henderson (1934) og Teddy Wilson, samt ble meget kjent i Duke Ellingtons orkester (1936, 1939, 1940\xe2\x80\x9343, 1948\xe2\x80\x9349), spesielt for sin solo p\xc3\xa5 Cotton Tail og Chelsea bridge._NEWLINE_Webster innledet s\xc3\xa5 en lengre periode der ledet egne orkestre, medvirket p\xc3\xa5 utgivelser med Jazz at the Philharmonic (1953\xe2\x80\x9354), tilbrakte fem \xc3\xa5r p\xc3\xa5 vestkysten, samt spilte storheter som Coleman Hawkins, Oscar Peterson og Art Tatum (1944\xe2\x80\x9364)._NEWLINE_Han ble en Skandinavia-venn og flyttet til K\xc3\xb8benhavn (1964).  Hans f\xc3\xb8rste bes\xc3\xb8k i Norge var en ukes gjestespill ved Metropol Jazz Club i februar 1965, med Bj\xc3\xb8rn Pedersen bass, Karl Otto Hoff trommer og Tore Sandn\xc3\xa6s ved flygelet. Webster gikk da ogs\xc3\xa5 p\xc3\xa5 ski ved Bogstad.  _NEWLINE_Med Omar Heide Midts\xc3\xa6ter trommer og Steinar Thue klarinett spilte han p\xc3\xa5 Jan Brodin sin \xc2\xabM/S Ragtime\xc2\xbb i august samme \xc3\xa5ret.  Webster spilte ved \xc3\xa5pningen av Down Town jazzklubb i oktober 1965.  Han fisket edel-kreps i Steinsfjorden (Buskerud) og spilte med Tore Sandn\xc3\xa6s trio ved Manhattan i august 1966. Webster gjestet Moldejazz i 1967 med Kenny Drew piano og Niels-Henning \xc3\x98rsted Pedersen bass. Han gjentok bes\xc3\xb8ket (1969) med norsk besetning_NEWLINE_Rowland Greenberg trompet, \xc3\x98istein Ringstad piano, Bj\xc3\xb8rn Pedersen bass og Omar Heide Midts\xc3\xa6ter trommer._NEWLINE_I mars 1970 gjorde han fem utsolgte konserter p\xc3\xa5 tre dager i Trondheim, hvorfra Ove Stokstad foretok opptak fra to konserter med Webster, Tore Sandn\xc3\xa6s piano, Kjell Johansen trommer og Bj\xc3\xb8rn Alterhaug bass.  Med Trygve Windingstad trommer, Terje Venaas og Jack Hicks  flygel, debuterte han ved Club 7 den 7. oktober 1971.  Da Big Chief Jazzband fylte femti i Chateau Neuf 12. januar 1972, var han med, en forestilling som ble vist i NRK 29. januar.  Han gjestet jazzklubben Loftet i Drammen i september 1972 med Svein Alfredsen piani, Halvard Kausland gitar, Bj\xc3\xb8rn Pedersen bass og Karl Amund Amundsen trommer.  Han var ved Down Town jazzklubb i juni 1973 og samtidig i en kvintett med nevnte Amundsen trommer, Pedersen bass, Kausland gitar og Henryk Lysiak piano, hvorfra NRK ogs\xc3\xa5 sendte i juli.  _NEWLINE_Han d\xc3\xb8de kort tid etter._NEWLINE_I Danmark finner man \xc2\xabBen Webster Foundation\xc2\xbb som st\xc3\xb8tter amerikansk-danske jazzkonstellasjoner, og deler ut den \xc3\xa5rlige Ben Webster Prize.'